कत्युरी राजवंशका निरयपाल राजाको कोट स्थल रिसेडी र निरोली क्षेत्रमा कुनै ठूलो काम गर्नु प¥यो भने चारराठलाई बोलाउँने गरिन्छ । यी चारराठका चारबुङ्गा निरोलीमा छन् । रिसेडीमा पनि यिनको स्थान छ । चारराठकाहरु सबै ठकुरी कहलिन्छन् । बोली भाषा संस्कार र वैवाहिक सम्बन्ध पनि यिनीहरुको ठकुरीहरुसँगै रहेको छ । प्राचीन महत्वका कोट भएका स्थानहरु निरोली, रिसेडी सहितका स्थानमा यी चारराठको नाम आउँदछ । भोस्सो, गिरी खेलमा पनि चारैराठौ भनेर यिनको उच्चारण गरिन्छ । गीर खेल्नेहरु यिनका पाईतालामा गीर लगाउँदछन् । चार राठहरुमा अलडे, पतले, कोलाहल, बर्छैनी पर्दछन् । अलडे, पतले र बर्छैनी भाइ–भाइ हुन् | भने कोलाहल अनडकट्टे भाइ बनाईएको हो । पतले र बर्छैनी अन्तरगतका बम थर लेख्छन् भने अलडे अन्तरगतका बम र सिह थर लेख्छन्् । यी चारराठको साँध सिमाना निर्धारण गर्ने रिसेडीको अलडो देवता हो । यसैकारण रिसेडीको अलडोलाई चौरठे अलडो भन्ने चलन छ । 